انت تناقضي المميت ، الذي اريد والذي لا اريد💜
# ديمه
مر شهر عادي نفس الروتين والنضرات بس كمت اتعود على استاذ ادم وماكمت اكدر اكمل اليوم اذا مااشوفه
كعدت الصبح على صوت امي متاخرة هواي للدوام بس مريضه ماكدر اكوم تعبانه جايتني الشهريه ومابيه حيل اكوم بس عندي محاضرات مهمه كمت سبحت وغيرت ملابسي لبست
وطلعت للجامعه دعاء اخذت سيارتهة بعد ميحتاج اوصلهة ازدحامات وصلت متأخرة وركض للمحاضرة دخلت للقاعه ولكيت الاستاذ ادم
ديمه(بتعب) : اسفه استاذ تاخرت
ادم: المحاضرة صارهة باديه من ربع ساعه وين جنتي انسه ديمه
ديمه : اسفه
ادم (ببرود) : اطلعي برة
ديمه: بس
قاطعني
ادم: انتي ماحترمتي وقت المحاضرة ودضيعين وقتنه هسه اطلعي بررة
باوعت عليه وعيوني مدمعه وطلعت كعدت بالحديقه ابجي ضهري يوجعني ولعبان نفس ومنا هذا ضوجني
ورا نص ساعه طلع باوع عليه اني درت وجهي مابيه اشوف خلقته اجت دعاء عليه بقلق
دعاء : ديمه حبيبي شبيج ليش هيج وجهج اصفر ليش تبجين
ديمه : مريضه وهذا ضوجني
دعاء : معليج بي خل يولي كوومي تغسلين وجهج ونروح للكافتريا تاكلين شي
ديمه : لا ماريد اكل نفسي تلعب بس خل اروح اغسل دايخه
اجتي زينب تضحك شافتني وراحت ضحكته وجتي عليه بخوف
زينب : ديمه شبيج ليش تبجين وشبي وجهج
دعاء حجتلهة كلشي وهيه ضلت تهدي بيه رحنه للحمامات غسلت وجهي وكعدت بالقاعه ماطلعت لحد ماخلصت المحاضرات متت
طلعت للكراج اني ودعاء وجان يجي ورانه استاذ ادم مباوعت عليه لان ضايجه منه فجأة حسيت بلعبان نفس قوي ودوخه ركضت على الحاويه وكمت استفرغ ودعاء تركض ورايه بخوف وهوة يباوع علينه بخوف غسلت ومشيت شوي وبعد ماحسيت بشي ....